OpenLLM-France/wikimedia huggingface dataset:
# Joan Carretero i Grau

Joan Carretero i Grau (Tremp, 19 de desembre de 1955) és un metge i polític català. Va ser alcalde de Puigcerdà i Conseller de Governació.

## Citacions

* La vida de l'independentista és bastant tràgica, en els moviments d'independència sempre costa aglutinar-ho tot.
       El Punt Avui, 2 de novembre de 2010.
          Opinió sobre la divisió de l'independentisme català
* Si algun dirigent català es tan estúpid com per dir que no li sembla bé la visita del Papa, doncs comencem a tenir més problemes dels que teníem.
       Fórum Europa Tribuna Catalunya (Barcelona), 8 de novembre de 2010.
* Els catalans hem de triar entre canviar el món o canviar Catalunya. Nosaltres hem apostat per canviar Catalunya, del món ja se n'encarregaran uns altres.
       Fórum Europa Tribuna Catalunya (Barcelona), 8 de novembre de 2010.
* Es va produir a Catalunya un fenòmen curiós. En el món dit independentista es va produir un embogiment generalitzat. Hi havia molta gent que es pensaven que hi haurien 40 o 50 diputats independentistes [...] Qualsevol s'inventava una partit amb dos militants o tres, ja li semblava que volia ser un actor de primera línia [...] Les coses no són ben bé així. Sinó que s'han de fer fulls de rutes seriosos, ben pensats, ben treballats, que tinguin moltes complicitats, sinó és així l'independentisme no se'n sortirà.
       Vilaweb TV, 4 de març de 2011.
          Opinió sobre l'aparició de nous partits independentistes catalans en les Eleccions al Parlament de Catalunya (2010)
* Quan Esquerra Republicana era el pal de paller de l'independentisme, no hi havia pràcticament cap altra formació.
       Vilaweb TV, 4 de març de 2011.
          Opinió sobre l'aparició de nous partits independentistes catalans davant la manca d'iniciativa d'Esquerra Republicana
* Solidaritat es va muntar per anar contra Reagrupament. Això és una evidència científica.
       Vilaweb TV, 4 de març de 2011.

## Referències

* ↑ «La passejada amb el candidat Joan Carretero». El Punt Avui. Barcelona: Grup Hermes, 02-11-2010. [Consulta: 22 març 2012].$^{[Enllaçnoactiu]}$
* 1 2 «Fórum Europa Tribuna Catalunya con Joan Carretero». Barcelona: Nueva Economía Fórum, 08-11-2010. [Consulta: 22 març 2012].
* 1 2 3 «Carretero: 'Si ERC vol canviar de rumb, l'ajudarem'». VilaWeb TV. Barcelona: Partal, Maresma i Associats, 04-03-2011. Arxivat de l'original el 1457598822. [Consulta: 22 març 2012].
# Joan Clos i Matheu

Joan Clos i Matheu (Parets del Vallès, Vallès Oriental, 29 de juny de 1949) és un polític català. Fou alcalde de Barcelona entre 1997 i 2006.

## Citacions

* No estem en un món en què es pugui pensar que no ha d'existir exèrcit; fins i tot, per defensar la democràcia i les llibertats públiques es requereix un exèrcit.
       Bon dia, Catalunya, 12 de febrer de 2004.
* Pensar de forma romàntica que estem en un món en què podem prescindir d'un exèrcit és una posició irrealista.
       Bon dia, Catalunya, 12 de febrer de 2004.

### Piquiponades

* El futur del món no passa per la guerra ni per l'orinolateralisme del poder americà.
* La vocació de Barcelona és ser la capital d'aquella part del Mediterrani que va des de Sevilla a Hamburg.
* No sé perquè l'oposició es queixa tant del servei de Pompes Fúnebres. Cap usuari no s'ha queixat; tots estan molt contents.
* Prometo per la meva consciència i unió... i honor, complir les obligacions del càrrec d'alcade de Barcelona.
       Barcelona, 6 de juliol de 1999.
          Acte de jurament com alcalde de Barcelona
* Encara queden deu goril·les a l'Ajuntament.
       Barcelona, Octubre de 2003.
          Comentari després de la mort de Floquet de Neu on volia indicar que al Zoo de Barcelona quedaven descendents seus

## Referències

* 1 2 «Joan Clos: "Pensar que estem en un món on podem prescindir d'un exèrcit és irreal"». Sant Joan Despí: Televisió de Catalunya, 12-02-2004. [Consulta: 17 març 2013].$^{[Enllaçnoactiu]}$
* 1 2 3 4 5 Albaigès, Josep M. Quin tip de riure! Antologia de disbarats. Barcelona: Lleida, 2009. ISBN 9788497797481 [Consulta: 1344018181].
# Joan Crawford

Lucille Fay Le Sueur, més coneguda com a Joan Crawford (San Antonio, Texas, 23 de març de 1904 - Nova York, 10 de maig de 1977), fou una actriu estatunidenca, considerada com un dels mites del Setè Art.

## Citacions

* Quan interpretes papers de dones boges sempre et retires amb honors.
    (en anglès) When you play crazy ladies you always walk away with the honors.
       Citada a Bette and Joan - The Divine Feud, 1989.
* Joan Crawford mai mor en les seves pel·lícules i mai perd el seu home per ningú.
    (en anglès) Joan crawford never dies in her movies, and she never loses her man to anyone.
       Al productor Jack Warner, citada a Bette and Joan - The Divine Feud, 1989.
* Vas demanar per Joan Crawford. Vas aconseguir Joan Crawford. I Joan Crawford sempre surt la primera a la carpa.
    (en anglès) You asked for Joan Crawford. You got Joan Crawford. And Joan Crawford always comes first on the marquee.
       Citada a Bette and Joan - The Divine Feud, 1989.

## Referències

* 1 2 3 Ringler, 2000.

## Bibliografia

* Ringler, Stephen M. A dictionary of cinema quotations from filmmakers and critics. Jefferson, N.C.: McFarland, 2000. ISBN 9780786408498.
# Joan Fontcuberta i Villà

Joan Fontcuberta i Villà (Barcelona, 24 de febrer de 1955) és un fotògraf català

## Citacions

* No és tant una voluntat d'engany o de fugir el món tangible per evadir-se cap a l'onirisme, sinó una estratègia per entendre millor la realitat, per mantenir aquesta pedagogia del dubte i fer-ne tota una profilàctica per impedir que ens colin ficcions.
       Ràdio Web MACBA, 2014.
* És en l'aixopluc d'un context científic a on el potencial d'equivoc i ambigüitat de Fauna cobra més força. Quan això es desplaça a un context artístic, s'han de fer ajustaments.
       Ràdio Web MACBA, 2014.
* Quan Fauna es presenta en un museu d'art, no és el projecte el que es presenta sinó la documentació del projecte.
       Ràdio Web MACBA, 2014.
* Calcular com l'atenció de l'espectador es va minvant a mesura que se'l satura amb dades.
       Ràdio Web MACBA, 2014.
* Les formes de censura contemporània ja no estan en eliminar, vedar o prohibir informació, sinó en dissoldre-la en tot un allau de dades absolutament caòtica que fa que allò que és important quedi sepultat.
       Ràdio Web MACBA, 2014.
* A mi sempre m'ha semblat una covardia i una falta de respecte a l'intel·ligència del públic. Del que es tracta no és tant de digerir i donar les coses ja mastegades, sinó ensenyar al públic a tenir una mirada atenta.
       Ràdio Web MACBA, 2014.
* La ficció és allò que ens permet estructurar el propi concepte de realitat. De manera que si la ficció desapareix, desapareix també la realitat.
       Ràdio Web MACBA, 2014.
* Suite Montseny ve a ser una paròdia de l'autoria. En el món de l'art hi ha tota una jerarquia d'elements: la signatura, l'originalitat, la retòrica de l'exposició, etc. Aquesta és una peça a on jo qüestiono l'estil com a patrimoni exclusiu de determinat artista.
       Ràdio Web MACBA, 2014.
* Orogènesis ve a dir que avui, per representar la natura, ja no cal l'experiència directa de la realitat, sinó que ens serveix l'experiència de les imatges prèvies. És a dir, l'art.
       Ràdio Web MACBA, 2014.
* Entenc que qualsevol art que valgui la pena té un component polític, encara que l'artista no en faci una bandera d'això.
       Ràdio Web MACBA, 2014.
* Per mi les imatges, avui en dia, ja no són només representacions de la realitat, sinó que són realitat. Es a dir, són elements que formategen el nostre esperit.
       Ràdio Web MACBA, 2014.

## Referències

* 1 2 3 4 5 6 7 8 9 10 11 «Entrevista a Joan Fontcuberta». Càpsula. Ràdio Web MACBA. Arxivat de l'original el 1424733522. [Consulta: 21 novembre 2014].
# Joan Gamper

Joan Gamper (Winterthur, 22 de novembre de 1877 - Barcelona, 30 de juliol de 1930) fou un esportista suís que passà a la posteritat pel fet de ser el fundador del Futbol Club Barcelona, equip del qual va ser la primera figura i president en cinc ocasions.

## Citacions

* El Barcelona no pot morir ni ha de morir. Si no hi ha ningú que ho intenti, jo sol assumiré la responsabilitat d'encarregar-me'n d'ara en endavant.
          Després de plantejar-se en assamblea la desaparició del FC Barcelona, amb només 38 socis, Gamper agafà les regnes i assumí la presidència per tal de salvar l'entitat.

## Referències

* ↑ Finestres, Jordi. «7 curiositats de Joan Gamper, el fundador del FC Barcelona». Sàpiens. Arxivat de l'original el 1691709607. [Consulta: 9 agost 2023].
# Joan Lerma i Blasco

Joan Lerma i Blasco (València, 15 de juliol de 1942) és un polític valencià. Fou president de la Generalitat Valenciana (1982-1995) pel PSPV-PSOE.

## Citacions

* Els invertebrats també són feliços.
       En resposta a una pregunta sobre el paper del PSPV-PSOE en la vertebració del País Valencià., ca. 1995.

## Referències

* ↑ Rere el blaverisme no hi ha un valencianisme sincer. Entrevista a Vicent Flor recollida al bloc d'editorial afers
# Joan Lluís Vives i March

Joan Lluís Vives i March (València, 6 de març de 1492 – Bruges, 6 de maig de 1540), també conegut com a Lluís Vives o bé Ioannes Lodovicus Vives (en llatí), fou un dels màxims representants de l'humanisme europeu, destacant en diversos àmbits del pensament i de la cultura.

## Citacions

* El vi és sepultura de memòria.
    (en castellà) El vino es sepultura de memoria.
       Introducción á la Sabiduria. Cap. VI, 1604.
* Els dolents ni poden ser amics entre ells, ni tenir amistat amb els bons.
    (en castellà) Los malos ni pueden ser amigos entre sí, ni tener amistad con los buenos.
       Introducción á la Sabiduria. Cap. XI, 1604.
* Si vols viure assossegat, no siguis sospitós.
    (en castellà) Si quieres vivir sosegado, no seas sospechoso.
       Introducción á la Sabiduria. Cap. XII, 1604.
* El que vulguis que altres no diguin, tu ho has de callar primer.
    (en castellà) Lo que quieres que otros no digan, tú lo has de callar primero.
       Introducción á la Sabiduria. Cap. XIII, 1604.

## Referències

* 1 2 3 4 Harbottle; Harbottle, 1907.

## Bibliografia

* Harbottle, Thomas Benfield; Hume, Martin. Dictionary of Quotations (Spanish). London: Swan Sonnenschein & Co, 1907.
# Joan Massagué i Solé

Joan Massagué i Solé (Barcelona, 30 d'abril de 1953) és un científic i farmacèutic català, reconegut com una de les màximes autoritats mundials en investigació del càncer. Des del 1979 ha desenvolupat la seva carrera científica als Estats Units, mantenint alhora estrets vincles amb la comunitat científica catalana. A finals de 2013 va ser nomenat director de l'institut Sloan-Kettering de Nova York, un dels centres de recerca sobre el càncer més destacats dels Estats Units.

## Citacions

* És molt motivador pensar que estàs fent un impacte pel bé de la salut mundialment.
       En una entrevista amb Albert Om, al programa El Convidat, 18 de gener de 2015.
* No desapareixerà de cap manera, el càncer. És com les infeccions. […] Estem treballant per normalitzar el càncer com a malaltia. […] Curar tots aquells que es puguin curar. Avui en dia ja hi ha molta gent que va patir un càncer, que van ser pacients i ja no ho són. Cronificar els altres, combatre'ls, tenir-los a ratlla, com tens a ratlla la diabetis. Els diabètics no es curen, es tracten.
       En una entrevista amb Albert Om, al programa El Convidat, 18 de gener de 2015.
* Cronificar el càncer serà la gran campanya mèdica humana de la primera meitat del segle XXI. Estem en el punt d'inflexió. Estem en el moment en què hem entrat en la màxima velocitat d'aquesta transformació. Però queda molt de camí per fer.
       En una entrevista amb Albert Om, al programa El Convidat, 18 de gener de 2015.
* El tumor, el càncer, és un subproducte de l'existència, d'estar vius.
       En una entrevista amb Albert Om, al programa El Convidat, 18 de gener de 2015.
* El que he fet jo aquí ha estat perquè la gent m'ha regalat oportunitats veient el potencial. Aquí, (als Estats Units) a qui té potencial se li dóna l'oportunitat.
       En una entrevista amb Albert Om, al programa El Convidat, 18 de gener de 2015.
* Hi ha moltíssimes persones que tenen la meva vàlua. I no és falsa modèstia. […] Si en donéssin un cada mes, segur; però només en donen un cada any. I hi ha premis que es donen per un cop de geni, per un moment d'eureka. Jo he tingut moments d'eureka, però sóc sobretot corredor de fons, amb investigació. […] Naturalment, em satisfà el reconeixement, però no actuo per la necessitat de ser reconegut. […] Si ho hagués fet se m'hauria vist el llautó des de fa molt temps.
       En una entrevista amb Albert Om, al programa El Convidat, 18 de gener de 2015.
          Sobre la possibilitat d'aconseguir un premi Nobel

## Referències

* 1 2 3 4 5 6 «"El tumor, el càncer, és un subproducte de l'existència, d'estar vius": Joan Massagué a 'El convidat', en 10 frases». Ara.cat, (18-01-2015) [Consulta: 19 gener 2015].
# Joan Guinjoan

Joan Guinjoan (Riudoms, Baix Camp, 28 de novembre del 1931) és un compositor català de música contemporània.

## Citacions

* En aquest país s'ha fet una evolució immensa ja que sense tots aquests bagatges que altres llocs han tingut, ens hem anat creant a la nostra manera els nostres llenguatges, amb la nostra particularitat.
       L'entrevista, a la Revista Digital de l'ESMUC, 30 de juliol del 2014.
* No sóc un compositor d'antítesi sinó de continuació i intento posar sempre alguna cosa de Guinjoan.
       L'entrevista, a la Revista Digital de l'ESMUC, 30 de juliol del 2014.
* Recordo una època en què quan un compositor posava un cant popular en una obra deien: "Aquest ha sortit d'un manicomi!".
       L'entrevista, a la Revista Digital de l'ESMUC, 30 de juliol del 2014.
* Mentre existeixi l'ésser humà, hi haurà imaginació, poca o molta, però n'hi haurà.
       L'entrevista, a la Revista Digital de l'ESMUC, 30 de juliol del 2014.
* Si jo escolto una obra, el de menys és la fórmula amb la qual estigui feta perquè al final el que m'interessa és si, des de la meva sensibilitat, puc dir: "aquí passa alguna cosa".
       L'entrevista, a la Revista Digital de l'ESMUC, 30 de juliol del 2014.
* Estic totalment d'acord en buscar nous auditoris, nous espais, perquè actualment la música no acaba amb un concert normal sinó que cada vegada l'espectacle compta més.
       L'entrevista, a la Revista Digital de l'ESMUC, 30 de juliol del 2014.
* El que més admiro de l'Esmuc és el grup de joves compositors de música contemporània que n'ha sortit.
       L'entrevista, a la Revista Digital de l'ESMUC, 30 de juliol del 2014.

## Referències

* 1 2 3 4 5 6 7 Collado, Irene. «Joan Guinjoan: "El que més admiro de l'Esmuc és el grup de joves compositors de música contemporània que n'ha sortit"». L'ESMUC digital. Arxivat de l'original el 1409250128. [Consulta: 23 agost 2014].

## Enllaços externs

* Pàgina web oficial de Joan Guinjoan
# Joan Ignasi Pla i Durà

Joan Ignasi Pla i Durà (Atzeneta d'Albaida, 1959) és un polític valencià militant del Partit Socialista del País Valencià (PSPV).

## Citacions

* És inqüestionable que el PP manté un suport polític molt ample. Un suport basat en una gestió que ha sabut vendre allò que ha fet.
       "No estic ací per a dir que el valencià és català". El Temps, 23 de novembre de 2005.
* No sóc nacionalista i no estic ací per a dir que el valencià és català.
       "No estic ací per a dir que el valencià és català". El Temps, 23 de novembre de 2005.

## Referències

* 1 2 Maceda, Víctor «No estic ací per a dir que el valencià és català». El Temps, (23-11-2005) [Consulta: 31 març 2014].
# Joan Laporta i Estruch

Joan Laporta i Estruch (Barcelona, 29 de juny de 1962) és un advocat i polític català. Fou el 38è president del Futbol Club Barcelona des del mes de juny de 2003 fins a l'1 de juliol de 2010. Fou diputat del Parlament de Catalunya pel partit Solidaritat Catalana per la Independència.

## Citacions

* Que n'aprenguin!
* M'estic posant com un bacó.
* Al lloro, que no estem pas malament, home!
    (en castellà) ¡Al loro, que no estamos tan mal, hombre!
       XXXI Trobada Mundial de Penyes del Futbol Club Barcelona (L'Hospitalet de Llobregat), 6 d'abril de 2008.
* Guardiola serà el pròxim president i Xavi, l'entrenador.
    (en italià) Il prossimo presidente sarà Guardiola, il prossimo allenatore Xavi.
       Barcelona, 26 de març de 2012.
          Entrevista al diari italià La Repubblica
* L'actual junta del FC Barcelona es vol carregar 4 pilars del club: Cruyff, la Masia, Catalunya i Unicef.
       Barcelona, 22 de juny de 2012.
* La junta del Barça volia fer fora Xavi, Puyol i Valdés perquè eren perdedors.
       Barcelona, 22 de juny de 2012.

## Referències

* 1 2 Domènech, Albert. «"Cuando Laporta deje la presidencia del Barça desaparecerá del mapa"». La Vanguardia. Barcelona: Grupo Godó, 21-05-2010. [Consulta: 26 març 2012].
* ↑ «Laporta: "Muchas críticas vienen de hipócritas; al loro, que no estamos tan mal"». Cadena Ser. Madrid: Prisa, 06-04-2008. Arxivat de l'original el 1324407514. [Consulta: 26 març 2012].
* ↑ «Laporta racconta i segreti del Barça». La Repubblica. Roma: L'Espresso Spa, 26-03-2012. [Consulta: 26 març 2012].
* ↑ «Laporta: "Guardiola serà el proper president del club i Xavi, l'entrenador"». Ara.cat. Barcelona: Diari Ara, 26-03-2012. [Consulta: 26 març 2012].$^{[Enllaçnoactiu]}$
* 1 2 «Joan Laporta a "El Matí de Catalunya Ràdio" (22.06.12)». Barcelona: Catalunya Ràdio, 22-06-2012. [Consulta: 6 juliol 2012].
# Joan Maria Guasch i Miró

Joan Maria Guasch i Miró (Barcelona, 28 d'agost de 1878 - 15 de juliol de 1961) va ser un poeta català, Mestre en Gai Saber el 1909.

## Citacions

* Lliri blanc espolsa un raig de perfum i cau a la molsa la cuca de llum.
       La cuca de llum, ca. 1928.

## Referències

* ↑ Soler i Amigó, 1998, p. 192.

## Bibliografia

* Soler i Amigó, Joan. Enciclopèdia de la fantasia popular catalana. Barcelona: Barcanova, 1998. ISBN 9788448900120.
# Tortellà

Tortellà és una vila i municipi de la comarca de la Garrotxa, a les Comarques Gironines.

## Dites populars

* A Agullana morts de gana, a Maçanet morts de fred, a Figueres tips de figues i a Tortellà fan panellets.
* A Tortellà, culleraires.
* A Tortellà, gent i bestiar.
* A Tortellà, músics.
* La cobla de Tortellà: dos musics i un marrà.
    (var.) La cobla de Tortellà: dos músics i un murri.

## Referències

* ↑ Amades i Gelats, 2001, p. 19.
* 1 2 3 4 5 Pujiula, Jordi «Dites, refranys i malnoms dels pobles de la Garrotxa» (PDF). Annals del Patronat d'Estudis Històrics d'Olot i Comarca, Núm. 23, (2012), pàg. 93-132. ISSN: 0211-8424 [Consulta: 22 setembre 2015].

## Bibliografia

* Amades, Joan. Geografia popular (Ed. facsímil) (en català). Barcelona: Edicions El Mèdol, 2001 (Biblioteca de tradicions populars, núm. 6). ISBN 8495559293.

## Enllaços externs

* l'Ajuntament de Tortellà - Lloc web oficial
# Tortosa

Tortosa és un municipi i cap de comarca del Baix Ebre, a la vall baixa del riu.

## Dites populars

* A la plana de Tortosa, jo no vull anar-hi més, perquè no gasten rellotge i mai saben quina hora és.
* A Tortosa en fan un port, a Móra en fan un canal i a Garcia en fan un pont que no l'acabaran mai.
* Als Reguers, cabassos.
* Dins i fora, fora i dins, a Remolins, que qui no la té fora, la té dins.
* La terra de l'Empordà és prop Girona, el port de Salou vora Tarragona, el Ter prop de Vic, el Tordera vora Hostalric i l'Ebre a Tortosa.
* Per a malalties, Tortosa.
* Tortosa, ciutat ventosa.
* Tortosí, et pot trair.
          Dita que respon al refrany popular: Tortosí, primer morir que fugir.
* Tortosí, lladre fi.
    (var.) Tortosí, lladre i fi.
    (var.) Tortosins, lladres fins.
* Tortosí, morro fi.
    (var.) Tortosí, malparlador fi.
* Tortosí, primer morir que atrair.
    (var.) Tortosí, primer mort que trair.
    (var.) Tortosí, primer morir que fugir.
    (var.) Tortosí, primer mort que fugir.
    (var.) Tortosí, primer matar que morir.
    (var.) Tortosí, primer rebentar que morir.
* Tortosí, ric i fi.
* Tortosina, puta fina.
    (var.) Tortosines, putes fines.
* Tortosins i aubercocs porquins, molts però roïns.

## Cançons populars

* Les Cucales són d'Amposta, Mataflares de Tortosa, les xiques de Masdenverge tenen lo pèl de rabosa.

## Endevinalles

* I quin xic de la comarca té dos noms d'animals al seu nom? Un tord-tocino.

## Referències

* 1 2 Parés i Puntas, 1999.
* ↑ Cid i Català, Josep «Corrandes de l'Ebre (3)». Miscel·lània del Centre d'Estudis de la Ribera d'Ebre, Núm. 7, (1989), pàg. 59–68. ISSN: 2385-4308.
* 1 2 3 4 Pàmies i Riudor, Víctor. «Tortosa». Paremiologia tòpica. l'autor, cop. 2010. [Consulta: 26 setembre 2013].
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 29 setembre 2024].
* 1 2 3 4 5 6 7 8 9 10 11 12 13 14 15 16 17 Aragonés Salvat, Albert «Noms i malnoms gentilicis del Baix Ebre i del Montsià» (PDF). Butlletí Interior de la Societat Onomàstica, Núm. 79, (1997), pàg. 12-37 [Consulta: 26 setembre 2015].

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* l'Ajuntament de Tortosa - Lloc web oficial
# Tortuga

La tortuga es un rèptil de l'ordre dels quelonis, terrestre o aquàtic, amb el tronc dins una closca convexa per dalt i plana per sota, amb forats per on surten el cap, la cua i les quatre cames, i amb la boca en forma de bec sense dents.

## Dites populars

* En terra, a la mar i a tota banda, tortuga que té cranc, es cranc comanda.

## Frases fetes i locucions

* A pas de tortuga.
          Molt lentament.

## Referències

* ↑ Alcover, Antoni M.; Moll, Francesc de B. «cranc». A: Diccionari català-valencià-balear. Barcelona: IEC, 2002.
* ↑ «tortuga». Gran Diccionari de la Llengua Catalana. Barcelona: Grup Enciclopèdia Catalana.
# Torrevella

Torrevella (en castellà i oficialment Torrevieja) és un municipi del País Valencià situat a la zona costanera del Baix Segura.

## Dites populars

* Guardamar està en un alt; Torrevella, en un racó; Santa Pola, en un barranc, i Alacant, cara al sol.
* Les xiques de Torrevella al cresol diuen candil, a la finestra ventana i al julivert perejil.
* No vages a Torrevella si vas en busca de sal, que la guarda una morena que conec en Alacant.

## Referències

* ↑ Pàmies i Riudor, Víctor. «Torrevella» (en català). Paremiologia catalana comparada digital, 2020-.
* ↑ Alcover, Antoni M.; Moll, Francesc de B. «Torrevella». A: Diccionari català-valencià-balear. Barcelona: IEC, 2002.
* ↑ Sanchis Guarner, Manuel «Locucions tòpiques valencianes» (PDF). Bolletí del diccionari de la llengua catalana: revista de lingüística, folklore i literatura, Vol. XVIII, Núm. 1, (gener-febrer 1936) [Consulta: 25 març 2017].

## Enllaços externs

* Torrevella - Lloc web oficial